มีชัย กิจบุญชู

พระคาร์ดินัลไมเกิ้ล มีชัย กิจบุญชู เป็นพระคาร์ดินัลชาวไทยคนแรก ปัจจุบันดำรงตำแหน่งอัครมุขนายกกิตติคุณมิสซังโรมันคาทอลิกกรุงเทพฯ

พื้นเพ 
พระคาร์ดินัลไมเกิ้ล มีชัย กิจบุญชู เกิดวันที่ 25 มกราคม พ.ศ. 2472 ณ หมู่บ้านโบสถ์นักบุญเปโตร อำเภอสามพราน จังหวัดนครปฐม โดยเป็นบุตรของ ยอแซฟ ยู่ฮง และมารีอา เคลือบ กิจบุญชู มีพี่น้องทั้งหมดแปดคน เป็น ชายเจ็ดคน เป็นหญิงหนึ่งคน ตนเป็นบุตรคนที่ห้าของครอบครัว

การศึกษา 
 พ.ศ. 2478 ถึง พ.ศ. 2483 — เรียนที่โรงเรียนนักบุญเปโตร อำเภอสามพราน จังหวัดนครปฐม จบชั้นประถมปีที่ 4
 พ.ศ. 2483 — เรียนที่โรงเรียนดาราสมุทร (เซมินารีพระหฤทัย) อำเภอศรีราชา จังหวัดชลบุรี ชั้นมัธยมปีที่ 1 (เรียนไม่จบ เนื่องจากเกิดสงครามอินโดจีน จึงย้ายไปเรียนที่บ้านเณรพระหฤทัยบางช้าง)
 พ.ศ. 2484 ถึง พ.ศ. 2487 — เรียนที่เซมินารีพระหฤทัยบางช้าง จังหวัดสมุทรสงคราม เป็นเวลา 4 ปี จบชั้นมัธยมปีที่ 4
 พ.ศ. 2488 ถึง พ.ศ. 2490 — เรียนที่โรงเรียนอัสสัมชัญศรีราชา จังหวัดชลบุรี จบชั้นมัธยมปีที่ 6 
 พ.ศ. 2490 ถึง พ.ศ. 2496 — เป็นครูที่เซมินารีพระหฤทัย อำเภอศรีราชา จังหวัดชลบุรี สอนเรียนที่โรงเรียนดาราสมุทร ได้รับตำแหน่งตั้งให้เป็นครูใหญ่โรงเรียนดาราสมุทร
 พ.ศ. 2496 ถึง พ.ศ. 2502 — เรียนที่วิทยาลัยโปรปากันดาฟีเด กรุงโรม จบปริญญาโท สาขาปรัชญาและเทววิทยา ได้รับศีลอนุกรมเป็นบาทหลวงเมื่อวันที่ 20 ธันวาคม พ.ศ. 2502 ที่เซมินารีโปรปากันดาฟีเด กรุงโรม โดยพระคาร์ดินัลเกรโกรีโอ ปีเอโตร อากาจาเนียน

ตำแหน่งหน้าที่ต่าง ๆ

เขตมิสซังกรุงเทพฯ 
 วันที่ 1 ตุลาคม พ.ศ. 2503 ถึง วันที่ 21 มกราคม พ.ศ. 2505 — ได้รับแต่งตั้งเป็นผู้ช่วยอธิการโบสถ์พระนามกรเยซู ตำบลโรงช้าง อำเภอพรหมบุรี จังหวัดสิงห์บุรี
 วันที่ 21 มกราคม พ.ศ. 2505 ถึง  เดือนกุมภาพันธ์ พ.ศ. 2508 — ได้รับแต่งตั้งเป็นอธิการโบสถ์นักบุญลูกา ตำบลบางขาม อำเภอบ้านหมี่ จังหวัดลพบุรี
 เดือนกุมภาพันธ์ พ.ศ. 2508 ถึง  เดือนสิงหาคม พ.ศ. 2508 — ได้รับแต่งตั้งเป็นเหรัญญิกของมิสซังโรมันคาทอลิกกรุงเทพฯ
 วันที่ 28 กรกฎาคม พ.ศ. 2508 — ได้รับแต่งตั้งเป็นที่ปรึกษาอัครมุขนายกเขตมิสซังกรุงเทพฯ 
 เดือนสิงหาคม พ.ศ. 2508 ถึง เดือนมีนาคม พ.ศ. 2516 — ได้รับแต่งตั้งเป็นอธิการเซมินารีนักบุญยอแซฟ อำเภอสามพราน จังหวัดนครปฐม

สภาประมุขบาทหลวงโรมันคาทอลิกแห่งประเทศไทย 
 พ.ศ. 2522 ถึง พ.ศ. 2525 — ดำรงตำแหน่งประธานสภาประมุขบาทหลวงโรมันคาทอลิกแห่งประเทศไทย 
 พ.ศ. 2529 ถึง พ.ศ. 2533 — ดำรงตำแหน่งประธานสภาฯ
 พ.ศ. 2538 ถึง พ.ศ. 2540 — ดำรงตำแหน่งประธานสภาฯ
 นอกจากนี้ยังดำรงตำแหน่งประธานกรรมาธิการฝ่ายต่างๆ ของสภาประมุขบาทหลวงฯ อีกหลายฝ่ายด้วยกัน

กรุงโรม 
 ได้รับแต่งตั้งเป็นกรรมการของสมณกระทรวงประกาศพระวรสารสู่ปวงชน (Member of the Pontifical Missionary Societies for the Propagation of the Faith )
 นับตั้งแต่ได้รับแต่งตั้งเป็นพระคาร์ดินัล พระคุณเจ้าได้รับแต่งตั้งเป็นกรรมการที่ปรึกษาของสมณกระทรวงเผยแพร่ความเชื่อหลังจากที่พ้นจากตำแหน่งกรรมการที่ปรึกษาของสมณกระทรวงฯ
 วันที่ 28 มกราคม พ.ศ. 2537 ได้รับแต่งตั้งเป็นสมาชิก “สภาที่ปรึกษาด้านการเงิน และเศรษฐกิจของสันตะสำนัก 4”

เหตุการณ์สำคัญในชีวิต 
3 มีนาคม ค.ศ.1973
ได้รับแต่งตั้งเป็นอัครมุขนายกมิสซังโรมันคาทอลิกกรุงเทพฯ
 
 3 มิถุนายน ค.ศ.1973
ได้รับการอภิเษกเป็นอัครมุขนายกมิสซังโรมันคาทอลิกกรุงเทพฯ สืบตำแหน่งต่อจากพระคุณเจ้ายอแซฟ ยวง นิตโย ได้รับการอภิเษกที่เซมินารีนักบุญยอแซฟ สามพราน นครปฐม โดยพระคุณเจ้ายอแซฟ ยวง นิตโย เป็นผู้อภิเษก
  
 ค.ศ.1979 - 2001
เป็นประธานสำนักงานคาทอลิกสงเคราะห์ผู้ประสบภัยและผู้ลี้ภัย (โคเออร์) เพื่อช่วยเหลือผู้อพยพอินโดจีน เช่น เขมร เวียดนาม ซึ่งเข้ามาในประเทศไทยเป็นจำนวนหลายแสนคน จนกระทั่งปัจจุบัน ยังช่วยเหลือผู้ประสบภัยเหล่านี้อยู่ และได้ขยายความช่วยเหลือไปยังประเทศกัมพูชา
 
 ค.ศ.1982
ได้รับแต่งตั้งเป็นประธานจัดประชุมสหพันธ์สภามุขนายกแห่งเอเชีย (เอฟเอบีซี) ครั้งที่ 4 ที่เซมินารีแสงธรรม สามพราน นครปฐม ซึ่งประเทศไทยเป็นเจ้าภาพครั้งแรก มีพิธีสหบูชามิสซา ณ อาสนวิหารอัสสัมชัญ บางรัก และมีการถ่ายทอดสดทางสถานีโทรทัศน์ด้วย
 
 30 ธันวาคม ค.ศ.1982
สมเด็จพระสันตะปาปายอห์น ปอลที่ 2 มีพระสมณสาส์นแจ้งเป็นการภายในให้ทราบว่าจะทรงแต่งตั้งให้เป็นสมาชิกของคณะพระคาร์ดินัลแห่งพระศาสนจักรโรมันอันศักดิ์สิทธิ์  ในวันที่ 2 กุมภาพันธ์ ค.ศ. 1983
 
 5 มกราคม ค.ศ. 1983
มีประกาศอย่างเป็นทางการแต่งตั้งให้ดำรงตำแหน่งเป็นสมาชิกคณะพระคาร์ดินัล (นับเป็นพระคาร์ดินัลองค์แรกของประเทศไทย)
 
 2 กุมภาพันธ์ ค.ศ. 1983
พิธีสถาปนาสมณศักดิ์พระคาร์ดินัล ณ มหาวิหารนักบุญเปโตร กรุงโรม นครรัฐวาติกัน ท่ามกลางคณะพระคาร์ดินัล คณะทูตานุทูต และคริสต์ศาสนิกชน โดยสมเด็จพระสันตะปาปายอห์น ปอลที่ 2 แต่งตั้งให้เป็นพระคาร์ดินัลบาทหลวงประจำโบสถ์นักบุญลอเรนซ์ในปานิสแปร์นา (Cardinal-Priest of San Lorenzo in Panisperna)
 
 10-11 พฤษภาคม ค.ศ.1984
เป็นประธานคณะกรรมการจัดการพิธีรับเสด็จ สมเด็จพระสันตะปาปายอห์น ปอล ที่ 2  ฝ่ายศาสนจักรคาทอลิกแห่งประเทศไทย และเป็นผู้ประสานงานกับฝ่ายรัฐบาล 
 
 20 ธันวาคม ค.ศ.1984
ฉลองครบรอบ 25 ปีแห่งการบวชเป็นบาทหลวง (หิรัญสมโภช) 
 
 3 มิถุนายน ค.ศ.1998
ฉลองครบรอบ 25 ปีในการดำรงตำแหน่งอัครมุขนายกมิสซังโรมันคาทอลิกกรุงเทพฯ
 
 3-12  มกราคม ค.ศ. 2000
ได้รับแต่งตั้งเป็นประธานจัดประชุมสหพันธ์สภามุขนายกแห่งเอเชีย (เอฟเอบีซี) ในประเทศไทยเป็นครั้งที่ 2  ระหว่างวันที่ 3-12 มกราคม ณ บ้านผู้หว่าน สามพราน นครปฐม
 
 9 มกราคม ค.ศ. 2000
ได้รับแต่งตั้งเป็นประธานจัดงานฉลองฝ่ายศาสนจักรคาทอลิกในโอกาสที่พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระชนมายุครบ 72 พรรษา และโอกาสฉลองปีศักดิ์สิทธิ์ ณ ศูนย์กีฬามหาวิทยาลัยธรรมศาสตร์ รังสิต 
 
 มกราคม ค.ศ.2000
โอกาสครบรอบ 100 ปี โรงพยาบาลเซนต์หลุยส์ พระคาร์ดินัลได้พัฒนาปรับปรุงโรงพยาบาลเซนต์หลุยส์ วิทยาลัยเซนต์หลุยส์ ให้ทันสมัยและสามารถให้บริการผู้ป่วยให้ มีคุณภาพยิ่งขึ้น และวันที่ 23 ธันวาคม ค.ศ. 2000 เวลา 14.30 น. สมเด็จพระเทพรัตนราชสุดาฯ สยามบรมราชกุมารี เสด็จเปิดอาคารร้อยปีบารมีบุญซึ่งเป็นอาคารสูง 24 ชั้น 
 
 5 มีนาคม ค.ศ. 2000
ร่วมพิธีสถาปนาบาทหลวงนิโคลาส บุญเกิด กฤษบำรุง เป็นบุญราศี ณ ลานมหาวิหารนักบุญเปโตร วาติกัน ท่านในฐานะเป็นผู้เสนอเรื่องนี้เป็นผู้กล่าวรายงานต่อองค์สมเด็จพระสันตะปาปายอห์น ปอลที่ 2 นับเป็นความภาคภูมิใจและเกียรติสำหรับคริสตจักรโรมันคาทอลิกในประเทศไทย เขตมิสซังกรุงเทพฯ และโบสถ์นักบุญเปโตร สามพราน 
 
 15 กันยายน ค.ศ. 2001
เสกอาคารร้อยปีบารมีบุญ (ตึกใหม่ 24 ชั้น) โรงพยาบาลเซนต์หลุยส์ 
 
 8 มิถุนายน ค.ศ.2003
เปิดสักการสถานบุญราศีนิโคลาส บุญเกิด กฤษบำรุง และบวชบาทหลวง
 
 5-25 เมษายน ค.ศ. 2005
ร่วมพิธีปลงพระศพสมเด็จพระสันตะปาปายอห์น ปอล ที่ 2 และในฐานะพระคาร์ดินัล ได้เข้าร่วมการเลือกตั้งสมเด็จพระสันตะปาปาพระองค์ใหม่ (สมเด็จพระสันตะปาปาเบเนดิกต์ที่ 16) ประมุขพระศาสนจักรโรมันคาทอลิก สืบตำแหน่งต่อจากนักบุญเปโตรเป็นลำดับที่ 265         
 
 2 กุมภาพันธ์ ค.ศ. 2008
ฉลองครบรอบ 25 ปีแห่งสมณศักดิ์พระคาร์ดินัล ณ เซมินารีนักบุญยอแซฟ สามพราน
 
 16 พฤษภาคม ค.ศ.2008
เข้าเฝ้าถวายรายงานต่อสมเด็จพระสันตะปาปาเบเนดิกต์ ที่ 16 “อัล ลิมินา” (ad Limina Apostolorum) ร่วมกับสภาประมุขบาทหลวงโรมันคาทอลิกแห่งประเทศไทย (10 เขตมิสซังในประเทศไทย)
 
 14 พฤษภาคม ค.ศ. 2009
สมเด็จพระสันตะปาปาเบเนดิกต์ที่ 16 ได้อนุมัติการลาเกษียณของพระคาร์ดินัลไมเกิ้ล มีชัย กิจบุญชู ประมุขมิสซังโรมันคาทอลิกกรุงเทพฯ

 14 ธันวาคม ค.ศ. 2016
เมื่อพระคาร์ดินัลเปาลู เอวาริสตู อาร์นส์ มรณภาพ พระคาร์ดินัลมีชัยจึงกลายเป็นพระคาร์ดินัลบาทหลวงที่อาวุโสที่สุด (Cardinal Protopriest)

เครื่องราชอิสริยาภรณ์

อ้างอิง 

มุขนายกมิสซังโรมันคาทอลิกกรุงเทพฯ
พระคาร์ดินัลชาวไทย
ประธานสภาประมุขบาทหลวงโรมันคาทอลิกแห่งประเทศไทย
ชาวไทยเชื้อสายจีน
บุคคลจากโรงเรียนดาราสมุทร
บุคคลจากโรงเรียนอัสสัมชัญศรีราชา
บุคคลจากโรงเรียนอัสสัมชัญ
ผู้ได้รับเครื่องราชอิสริยาภรณ์ ป.ภ.
บุคคลจากอำเภอสามพราน